CELEX: 52007PC0491
Language: mt
Date: 2007-09-03
Title: Proposta għal deċiżjoni tal-Kunsill li tawtorizza lir-Repubblika ta' l-Olanda biex tapplika miżuri ta' deroga mill-Artikoli 193 tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni Olandiża biss hija awtentika)

Avviż Legali Importanti

|

52007PC0491

Proposta għal deċiżjoni tal-Kunsill li tawtorizza lir-Repubblika ta' l-Olanda biex tapplika miżuri ta' deroga mill-Artikoli 193 tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni Olandiża biss hija awtentika)  /* KUMM/2007/0491 finali */  

	[pic] | KUMMISSJONI TAL-KOMUNITAJIET EWROPEJ |Brussel 3.9.2007KUMM(2007) 491 finaliProposta għalDEĊIŻJONI TAL-KUNSILLli tawtorizza lir-Repubblika ta' l-Olanda biex tapplika miżuri ta' deroga mill-Artikoli 193 tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni Olandiża biss hija awtentika)(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Skond l-Artikolu 395 tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, il-Kunsill, bi qbil unanimu fuq proposta mill-Kummissjoni, jista' jawtorizza lil kwalunkwe Stat Membru li japplika miżuri speċjali ta' deroga mid-dispożizzjonijiet tad-Direttiva msemmija biex iħaffef il-proċedura ta' ġbir tal-VAT jew biex jipprevjeni milli jsiru ċerti tipi ta' evażjoni jew evitar tat-taxxa. Permezz ta’ ittra rreġistrata lis-Segretarjat Ġenerali tal-Kummissjoni fl-24 ta’ Novembru 2006, ir-Renju ta’ l-Olanda talab awtorizzazzjoni biex japplika miżura ta’ deroga fl-industrija tal-ħwejjeġ lesti, kif mogħtija qabel għal perjodu limitat mid-Deċiżjoni 1998/20/KE (kif emendata). Skond l-Artikolu 395(2) tad-Direttiva 2006/112/KE, il-Kummissjoni infurmat l-Istati Membri l-oħra b'ittra datata l-10 ta' Lulju 2007 bit-talba magħmula mir-Renju ta' l-Olanda. B’ittra datata s-17 ta’ Lulju 2006, il-Kummissjoni nnotifikat lir-Renju ta’ l-Olanda li kellha l-informazzjoni kollha meħtieġa biex tivvaluta t-talba. |120 | Il-kuntest ġenerali Il-miżura mitluba hija essenzjalment meqjusa bħala miżura biex twaqqaf ċerti tipi ta’ evażjoni tat-taxxa fl-industrija tal-ħwejjeġ lesti. Is-sottokuntratturi fl-industrija tal-ħwejjeġ lesti xi drabi huma kumpaniji żgħar, li spiss urew li huma negozji tranżitorji, li huma ta’ diffikulta għall-amministrazzjoni fiskali biex tikkontrollahom u mezzi għall-evażjoni fiskali. Tip komuni ta’ evażjoni huwa n-nuqqas ta’ ħlas ta’ VAT b'fattura mis-sottokuntratturi, li sussegwentament ma jkunux jistgħu jiġu segwiti. Dawn iżda jħallu l-klijient (kuntrattur) b’fattura valida għal tnaqqis tat-taxxa. Id-Deċiżjoni tawtorizza lir-Renju ta’ l-Olanda biex japplika skema fl-industrija ta’ ħwejjeġ lesti, biex taqleb l-obbligu tal-ħlas tal-VAT lill-awtoritajiet fiskali mis-sottokuntrattur għal fuq l-intrapriża tal-ħwejjeġ (il-kuntrattur). Qabel, id-Deċiżjoni 1998/20/KE kienet tawtorizza lir-Renju ta’ l-Olanda li japplika l-iskema li tidderoga mill-Artikolu 193 tad-Direttiva tal-VAT 2006/112/KE dwar is-sistema komuni ta' taxxa fuq il-valur miżjud. Il-validità inizjali sal-31 ta’ Diċembru 1999 ġiet estiża sal-31 ta’ Diċembru 2003 permezz tad-Deċiżjoni tal-Kunsill 2000/435/KE u għal darba oħra sal-31 ta’ Diċembru 2006 mid-Deċiżjoni tal-Kunsill 2004/516/KE. Ir-Renju ta’ l-Olanda argumenta li d-derogi ta’ qabel wasslu għal tnaqqis fil-frodi ta’ sottokuntratturi fl-industrija tal-ħwejjeġ lesti. Madankollu, il-Kummissjoni ma hiex ċerta sa kemm id-deroga wasslet għal dan it-tnaqqis u sa kemm ikkontribwixxew it-tibdiliet fis-settur innifsu. L-industrija tal-ħwejjeġ lesti qiegħda tinbidel kontinwament billi s-sottokuntratturi jimxu minn pajjiż għal ieħor, inter alia, minħabba l-ispejjeż tax-xogħol. Allura ma jistax jiġi eskluż li xi sottokuntratturi telqu r-Renju ta’ l-Olanda minħabba raġunijiet ekonomiċi biss. Sabiex l-impatt ta’ din id-deroga attwali jkun evalwat minn naħa u minn fatturi oħra min-naħa l-oħra, ir-Renju ta’ l-Olanda huwa mitlub li jissottometti rapport lill-Kummissjoni dwar l-effettività tal-miżura. |130 | Dispożizzjonijiet eżistenti fil-qasam tal-proposta Id-Deċiżjoni tal-Kunsill 98/20/KE tad-19 ta’ Diċembru 1997 li tawtorizza lir-Renju ta’ l-Olanda biex jestendi l-applikazzjoni ta’ miżura ta’ deroga mill-Artikolu 21 tas-Sitt Direttiva tal-Kunsill 77/388/KE fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ (ĠU L 8, 14.1.1998, p. 16 Id-Deċiżjoni emendata mid-Deċiżjoni 2000/435/KE (ĠU L 172, 17.2.2000, p. 24) u d-Deċiżjoni 2004/516/KE (ĠU L 221, 21.6.2004, p. 17). |qi | Il-koerenza mal-politiki u l-għanijiet l-oħra ta’ l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjoni mal-partijiet interessati |219 | Mhux rilevanti. |Il-ġbir u l-użu ta’ għarfien espert |229 | Ma kienx hemm ħtieġa ta' għarfien espert estern. |230 | Il-valutazzjoni ta’ l-impatt Id-Deċiżjoni proposta timmira li tiġġieled kontra l-evażjoni potenzjali tal-VAT fl-industrija tal-ħwejjeġ lesti u għalhekk għandha impatt ekonomiku potenzjalment pożittiv. Madankollu, minħabba l-ambitu dejjaq tad-deroga u l-applikazzjoni limitata fiż-żmien, l-impatt għandu jkun fi kwalunkwe każ limitat. |L-ELEMENTI ġURIDIċI TAL-PROPOSTA |305 | Sinteżi ta’ l-azzjoni proposta L-awtorizzazzjoni lir-Renju ta’ l-Olanda biex japplika miżura ta' deroga mill-Artikolu 193 tad-Direttiva 2006/112/KE fir-rigward l-użu ta' mekkaniżmu ta' inverżjoni tal-ħlas għal ċerti tranżazzjonijiet fl-industrija tal-ħwejjeġ lesti. |310 | Il-bażi ġuridika L-Artikolu 395 tad-Direttiva tal-VAT 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud. |329 | Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) kif ġej. |331 | Din id-Deċiżjoni tikkonċerna awtorizzazzjoni mogħtija lil Stat Membru fuq it-talba tiegħu stess u ma tikkostitwixxi l-ebda obbligu. |332 | Minħabba l-ambitu ristrett ħafna tad-deroga, il-miżura speċjali hija proporzjonata ma’ l-għan li għandu jinkiseb. |L-għażla ta’ l-istrumenti |341 | L-istrumenti proposti: oħrajn. |342 | Mezzi oħra ma jkunux xierqa għar-raġuni(jiet) kif ġej. Taħt l-Artikolu 395 tad-Direttiva tal-VAT 2006/112/KE dwar is-sistema komuni ta' taxxa fuq il-valur miżjud, deroga mir-regoli komuni dwar il-VAT hija possibbli biss permezz ta' l-awtorizzazzjoni mill-Kunsill li jaġixxi b'mod unanimu fuq proposta tal-Kummissjoni. Għalhekk Deċiżjoni tal-Kunsill hija l-uniku strument adattat ladarba jista’ jiġi indirizzat għal Stati Membri individwali. |L-IMPLIKAZZJONI GħALL-BAġIT |409 | Din il-proposta ma għandha l-ebda implikazzjoni għall-baġit tal-Komunità. |INFORMAZZJONI ADDIZZJONALI |Klawżola ta’ analiżi/reviżjoni/estinzjoni |533 | Il-proposta tinkludi klawżola ta’ estinzjoni. |1.  Proposta għalDEĊIŻJONI TAL-KUNSILLli tawtorizza lir-Renju ta’ l-Olanda biex tapplika miżuri ta' deroga mill-Artikoli 193 tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni Olandiża biss hija awtentika)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[1], u b'mod partikolari l-Artikolu 395(1) tagħha,Wara li kkunsidra l-proposta mill-Kummissjoni[2],Billi:(1) Permezz ta’ ittra rreġistrata lis-Segretarjat Ġenerali tal-Kummissjoni fl-24 ta’ Novembru 2006, ir-Renju ta’ l-Olanda talab awtorizzazzjoni biex japplika miżuri fiskali speċjali fl-industrija tal-ħwejjeġ lesti, kif awtorizzati qabel għal perjodu limitat mid-Deċiżjoni 1998/20/KE[3].(2) Skond l-Artikolu 395(2) tad-Direttiva 2006/112/KE, il-Kummissjoni infurmat l-Istati Membri l-oħra permezz ta’ ittra datata l-10 ta' Lulju 2007 bit-talba magħmula mir-Renju ta' l-Olanda. B’ittra datata s-17 ta’ Lulju 2006, il-Kummissjoni nnotifikat lir-Renju ta’ l-Olanda li kellha l-informazzjoni kollha meħtieġa biex tikkunsidra t-talba.(3) L-arranġament għandu jawtorizza lir-Renju ta’ l-Olanda biex japplika skema fl-industrija ta’ ħwejjeġ lesti, biex taqleb l-obbligu tal-ħlas tal-VAT lill-awtoritajiet fiskali mis-sottokuntrattur għal fuq l-intrapriża tal-ħwejjeġ (il-kuntrattur).(4) Dawn l-arranġament urew fil-passat li huma miżura effettiva ta’ prevenzjoni f’settur li fih il-ġbir tal-VAT huwa diffiċli minħabba l-problemi ta’ identifikar jew sorveljanza ta’ l-attivitajiet tas-sottokuntratturi. Il-miżura mitluba għalhekk għandha titqies bħala miżura biex twaqqaf ċerti tipi ta’ evażjoni u evitar tat-taxxa fl-industrija tal-ħwejjeġ lesti.(5) Madankollu, billi l-lokalizzazzjoni għall-manifattura ta’ ħwejjeġ lesti hija influwenzata minn spejjeż baxxi ta’ xogħol u s-sottokuntratturi jirrilokaw malajr minn pajjiż għal ieħor, ir-Renju ta’ l-Olanda għandu jissorvelja u jevalwa l-impatt ta’ dawn il-fatturi fuq l-effettività tad-deroga u jinforma l-Kummissjoni dwar dan.(6) Huwa xieraq li l-miżura tkun limitata fiż-żmien sabiex tippermetti lill-Kummissjoni tevalwa l-miżura abbażi tar-rapport mibgħut mill-Olanda.(7) Id-deroga ma għandux ikollha effett ħażin fuq ir-riżorsi tal-Komunitajiet Ewropej stess li jiġu mit-taxxa tal-valur miżjud u lanqas ma teffettwa l-ammont tal-VAT impost fl-aħħar stadju tal-konsum.ADOTTA DIN ID-DEĊIŻJONI:Artikolu 1B’deroga mill-Artikolu 193 tad-Direttiva tal-Kunsill 2006/11/KE, ir-Renju ta’ l-Olanda huwa hawnhekk awtorizzat li japplika skema sal-31 ta’ Diċembru 2009 fl-industrija tal-ħwejjeġ lesti, biex taqleb l-obbligi tas-sottokuntratturi tal-ħlas tal-VAT lill-awtoritajiet fiskali, mis-sottokuntrattur għal fuq d-ditta tal-ħwejjeġ (il-kuntrattur).Artikolu 2Ir-Renju ta’ l-Olanda għandu jissottometti rapport sal-31 ta' Lulju 2009 lill-Kummissjoni dwar l-evalwazzjoni ġenerali ta' l-operat tal-miżura kkonċernata, partikolarment dwar l-effettività tal-miżura u kwalunkwe prova oħra ta’ rilokalizzazzjonijiet ta’ sottokuntratturi fl-industrija tal-ħwejjeġ lesti għal pajjiżi oħra.Artikolu 3Din id-Deċiżjoni hija indirizzata lir-Renju ta’ l-Olanda.Magħmul fi Brussell, [...]Għall-KunsillIl-President [1] ĠU L 347, 11.12.2006, p.1. Id-Direttiva kif emendata bid-Direttiva 2006/138/KE (ĠU L 384, 29.12.2006, p. 92)[2] ĠU C, , p.[3] ĠU L 8, 14.1.1998, p. 16. Id-Deċiżjoni emendata mid-Deċiżjoni 2000/435/KE (ĠU L 172, 12.7.2000, p. 24) u d-Deċiżjoni 2004/516/KE (ĠU L 221, 21.6.2004, p. 17)